சிறப்பு சேவைகள் மற்றும் கட்டுரைகள்
திருவள்ளூர் மாவட்டத்தை சார்ந்த தமிழ்நாடு அரசின் சார்பாகவருமானவரிப் பிடித்தம் செய்யும் அனைத்து அலுவலர்களுக்கான வருமானவரிப் பிடித்தம் தொடர்பான விழிப்புணர்வு கருத்தரங்கம்
வருமான வரி இணை ஆணையரகம் , டி டி எஸ் சரகம்-3, சென்னை மற்றும்
திருவள்ளூர் மாவட்டஆட்சியரகமும் இணைந்து, தமிழ்நாடு அரசு அலுவலர்களின் நலன் கருதி , வருமானவரிப் பிடித்தம் செய்யும் அலுவலர்களுக்கு திரு M முரளி,IRS, வருமானவரி ஆணையர் , சென்னை மற்றும்
திரு M அர்ஜுன் மாணிக் , IRS , வருமானவரி இணை ஆணையர் , டி டி எஸ் சரகம்-3, சென்னை இவர்களின் அறிவுறுத்தலின்படி , இன்று  மாவட்ட ஊரக வளரச்சி முகமை கருத்தரங்க கூடம் , திருவள்ளூரில், இரண்டு அமர்வுகளாக, காலையும் மதியமும் , வருமானவரிப் பிடித்தம் தொடர்பான விழிப்புணர்வு கருதரங்கங்களை நடத்தினர்.
காலை அமர்வில் மாவட்ட கருவூலம் , திருவள்ளூர் மற்றும் உதவி கருவூலம் பள்ளிப்பட்டு , திருத்தணி , திருவள்ளூர் மற்றும் ஊத்துக்கோட்டை இவற்றின் கீழ் வரும் வருமானவரிப் பிடித்தம் செய்யும் அலுவலர்கள் மற்றும் அவர்களின் உதவியாளர்கள் பங்குபெற்று பயன் பெற்றனர்.
மதிய அமர்வில் உதவி கருவூலம் அம்பத்தூர் , ஆவடி , கும்மிடிப்பூண்டி , பொன்னேரி , பூந்தமல்லி மற்றும் மாதவரம் இவற்றின் கீழ் வரும் வருமானவரிப் பிடித்தம் செய்யும் அலுவலர்கள் மற்றும் அவர்களின் உதவியாளர்கள் பங்குபெற்று பயன் பெற்றனர்.
வருமானவரி அலுவலர் திரு L ராஜாராமன், வருமானவரிச் சட்டத்தில் இடம்பெற்றுள்ள பல்வேறு TDS / TCS விதிகளின் சாராம்சத்தை விளக்கினார். மேலும் அவர், வருமானவரிப் பிடித்தம் செய்யவேண்டியதன் முக்கியத்துவம், வருமானவரிப் பிடித்தம் செய்த தொகையை மத்திய அரசின் கணக்கில் காலத்தே செலுத்த வேண்டிய கட்டாயம், TDS / TCS காலாண்டு படிவம் தாக்கல் செய்யவேண்டிய தேவை, TDS /TCS சான்றிதழ் வழங்கவேண்டிய அவசியம் இவைகள் குறித்து எளிமையாக விளக்கினார்.
அவர், குறிப்பாக , சம்பளம் மற்றும் ஒப்பந்த செலவில் வருமானவரிப் பிடித்தம் செய்வதன் அவசியம் குறித்தும், உடைசல்களை விற்கும்பொழுது வருமானவரி வசூல் செய்ய வேண்டிய தேவை குறித்தும் தெளிவாக விளக்கினார்.
வருமானவரி அலுவலர் திரு T V ஸ்ரீதர், வருமானவரிப் பிடித்தம் / வருமான வரி வசூல் விதிகளை முறையாக பின்பற்றவில்லையெனின் ஏற்படும் விளைவுகளான வட்டி, தாமத கட்டணம் , அபராதம் மற்றும் வழக்கு இவைகளை தெளிவாக எடுத்துரைத்தார் .
இந்த கருத்தரங்கத்தில், தலைமை ஆணையரகம்  , சென்னை அவர்களின் அரும்பணியால் , வருமானவரிப் பிடித்தம் செய்பவர்களின் நலனுக்காக உருவாக்கப்பட்ட கீழ்கண்ட வசதிகளை, அவர்கள் தேவைக்கேற்ப பயன்படுத்திக்கொள்ள வேண்டுதல் விடுக்கப்பட்டது.
- இந்தியாவில் , முதன் முறையாக செயற்கை நுண்ணறிவை உபயோகப்படுத்தி உருவாக்கப்பட்ட CHATBOT என்று ஆங்கிலத்தில் அழைக்கப்படும் , TDS நண்பன் என்ற பெயர்கொண்ட ஒரு APPLICATION , PLAYSTORE ல் , ஆண்ட்ராயிட் மற்றும் ioS உபயோகிப்பாளர்களுக்கு , தமிழிலும் ஆங்கிலத்திலும் , வருமானவரிப் பிடித்தம் செய்யும் நபர்களின் பயன்பாட்டிற்கு சமீபத்திதில் அறிமுகப்படுத்தப்பட்டுள்ளது. அதனை http://www.tnincometax.gov.in/ என்ற இணையதள முகவரியின் கீழ் பதிவிறக்கம் செய்துகொள்ள முடியும்.
- e - TDS காணொளிகள் , தமிழில் உருவாக்கப்பட்டு , அவை , முதன்மை தலைமை ஆணையரகத்தின் அதிகாரபூர்வ YOUTOUBE CHANNEL ல் https://youtube.com/@incometaxtamilnaduandpuduc9090 பதிவேற்றம் செய்யப்பட்டுள்ளது.
- TDS MANUAL தமிழிலும் ஆங்கிலத்திலும் அச்சடக்கிப்பட்டு பயன்பாட்டில் உள்ளது. கணினி வழி நகல், whatsapp வழியாக பகிரப்பட்டது.
- மற்றும் TDS PAMPHLETS தமிழிலும் ஆங்கிலத்திலும் அச்சடக்கிப்பட்டு பயன்பாட்டில் உள்ளது. கணினி வழி நகல், whatsapp வழியாக பகிரப்பட்டது.
திருமதி ஜானகி , வருமானவரி பிடித்தம் ஆலோசகர் , வருமானவரிப் பிடித்தம் காலாண்டு படிவங்கள் எவ்வாறு TRACES தளத்தில் தாக்கல் செய்வது என்பது குறித்த செயல்முறை விளக்கம் அளித்தார் . மேலும் அவர், TRACES தளத்தில் எழுந்துள்ள பல்வேறு விதமான கேட்பு தொகைகளை குறைப்பது என்பது குறித்தும் தெளிவாக விளக்கினார்.
AD/KRS
(Visitor Counter : 46